Ki nevel a végén? - Projektfeladat

**Gyermekvasút, Farkasvölgy állomás**

Egy három vágányos állomást terveztem Farkasvölgy (betűkód: F) névvel a jelenlegi vonal kezdőponttól történő meghosszabbításával. Az állomás közúton a Rácz Aladár köz meghosszabbításával lenne elérhető, aminek az egyik szélén parkolót alakítanak ki. A szolgálati helyet busszal is meg lehet majd közelíteni az 53-as busz vonalának meghosszabbításával. A biztosítóberendezés a végponti oldalon szovjet gyártmányú, kisállomási berendezés lesz, míg a kezdőponti oldalon a szomszédos vontatási telepet is irányító KÁ 69 típusú berendezés fogja felügyelni a vágányszakaszokat. A KÁ 69-es bizt. ber. csak tolatóvágányutakat lesz képes beállítani, hiszen egy fűtőházban csak erre van szükség. Az állomás kezdőpont felőli részén egy második vontatási telep is helyet kap, ezzel lehetőséget adva több jármű üzemeltetésére. A második és harmadik vágányok közötti peront lifttel felszerelt aluljárón keresztül lehet majd megközelíteni, ezzel lehetőséget adva időseknek és babakocsival érkezőknek a peron könnyebb megközelítésére. Az új vonalszakasz (ami végig erdőben fog vezetni) egy túrautat is keresztezni fog, ahol az átjárót fénysorompó fogja biztosítani, melyet Széchenyihegy fog felügyelni. Az állomást azért ide terveztem, mert így több nevezetességhez ér el a Gyermekvasút, esetleg új élményközpontot (kalandpark, játszótér) lehet létrehozni az állomáshoz közeli erdőrészen.

Kulcs, 2019.05.19.

Csasznyi Roland